**Kommunikációs munkatársat keres a Magyar Olimpiai Bizottság**

**A munkajogviszony időtartama:** 3 hónap próbaidőt követően határozatlan idejű munkaviszony

**Foglalkoztatás jellege:** teljes munkaidő

**A munkavégzés helye:** 1124-Budapest, Csörsz u. 49-51.

**A munkakör betölthetőségének időpontja:** 2015. október 1.

**Jogállás, illetmény és juttatások:**

A jogállásra a munka törvénykönyvéről szóló 2012. évi I. törvény rendelkezései az irányadók, bérezés megegyezés szerint, egyéb juttatásokra belső szabályzatok rendelkezései az irányadók.

**Szakmai és egyéb elvárások:**

Magyar állampolgárság, büntetlen előélet, szakirányú felsőfokú képesítés, angol nyelv mellett még egy idegen nyelv alapos ismerete (írás, beszéd, fordítás), komoly tapasztalat az online újságírás terén, sport- és olimpiatörténetben való jártasság, Excel és PowerPoint felhasználói szintű ismerete, valamint a közösségi média használatában való jártasság.

**Elvárt egyéni kompetenciák:**

Önálló munkavégzés, kiemelkedő íráskészség, jó kapcsolatteremtő készség, csapatmunkára való képesség, kreativitás,elhivatottság, megbízhatóság.

**Előnyt jelent:**

Legalább 3-5 év munkatapasztalat a média és a sport területén.

**A jelentkezés módja:** postai úton, a Magyar olimpiai Bizottság címére,

Elektronikus úton Siklós Erik marketing és kommunikációs igazgató részére a siklos.erik@mob.hu e-mail címen keresztül **2015. szeptember 14-ig.**

**A jelentkezéshez benyújtandó iratok, igazolások:**

Fényképes, részletes szakmai önéletrajz, végzettségekről, szakképzettségekről szóló okiratok másolatai, 3 hónapnál nem régebbi hatósági erkölcsi bizonyítvány.

**A munkáltatóval kapcsolatos egyéb információ:**

Amit a MOB kínál: innovatív és nyitott légkör, dinamikus környezet, képzési és önképzési lehetőségek.

Budapest, 2015. augusztus 31.